**განმარტებითი ბარათი**

 **დადგენილების პროექტზე: „ახმეტის მუნიციპალიტეტის მოსახლეობის სოციალური დახმარების 2019 წლის პროგრამისა და მისი ბიუჯეტის დამტკიცების შესახებ“**

**ა) ზოგადი ინფორმაცია ნორმატიული აქტის პროექტის შესახებ:**

**ა.ა) ნორმატიული აქტის პროექტის მიღების მიზეზი:**

ნორმატიული აქტის პროექტის მიღების მიზეზი არის ის, რომ მოსახლეობის მხრიდან განსაკუთრებით ხშირია მომართვიანობა ახმეტის მუნიციპალიტეტის მოსახლეობის სოციალური დახმარების პროგრამის მე-5 მუხლის ,ა“ ქვეპუნქტით **(სოციალურად დაუცველი ოჯახები, რომლებიც არ იღებენ სოციალურ შემწეობას და მათი ოჯახის სარეიტინგო ქულა არის 65 000-დან 80 000-მდე (ქულის მინიჭების თარიღიდან გასული უნდა იყოს არაუმეტეს ერთი წელი); მრავალშვილიანი ოჯახები (რომელთაც ჰყავთ 4 და მეტი არასრულწლოვანი შვილი და არ იღებენ ,,დემოგრაფიული მდგომარეობის გაუმჯობესების ხელშეწყობის მიზნობრივი სახელმწიფო პროგრამის“ მე-5 მუხლის 1-ლი პუნქტით გათვალისწინებულ ბენეფიციართათვის იმავე მუხლის 21 პუნქტით გათვალისწინებულ ყოველთვიურ ფულად დახმარებას), მარტოხელა მშობლის სტატუსის მქონე პირები).** მაგრამ, იმის გამო, რომ პროგრამით სარგებლობის ერთ-ერთ ძირითად კრიტერიუმად დადგენილია სარეიტინგო ქულის მინიჭების თარიღიდან ერთწლიანი პერიოდი, სოციალურად დაუცველი მოსახლეობის მნიშვნელოვანი ნაწილი სარეიტინგო ქულის 1 წელში ხელმეორედ დათვლის მოლოდინში კარგავს ბენეფიტით სარგებლობის შესაძლებლობას ან თავს იკავებს ხელმეორედ დათვლისაგან.

**ა.ბ) ნორმატიული აქტის პროექტის მიზანი:**

ზემოაღნიოშნულიდან გამომდინარე კონკრეტული პროგრამის მიზანია რაც შეიძლება მეტ შესაბამისი საჭიროების მქონე მოქალაქეებს მიეცეთ საშუალება პროგრამით სარგებლობის.

**ა.გ)** **ნორმატიული აქტის პროექტის ძირითადი არსი:**

ნორმატიული აქტის პროექტის მიღების არსი მდგომარეობს მოსახლეობის საჭიროებებზე ორიენტირებული სოციალური დახმარების პროგრამის ხელმისაწვდომობის გამარტივებაში.

**ბ) ნორმატიული აქტის პროექტის ფინანსური დასაბუთება**

**ბ.ა)** ნორმატიული აქტის პროექტის მიღება არ გამოიწვევს დამატებითი ხარჯების გაღებას **ახმეტის მუნიციპალიტეტის ბიუჯეტიდან.**

**ბ.ბ) ნორმატიული აქტის პროექტის გავლენა ბიუჯეტის საშემოსავლო ნაწილზე**

ნორმატიული აქტის პროექტის მიღება არ მოახდენს გავლენას **ახმეტის მუნიციპალიტეტის 2019 წლის ბიუჯეტის საშემოსავლო ნაწილზე.**

**ბ.გ) ნორმატიული აქტის პროექტის გავლენა ბიუჯეტის ხარჯვით ნაწილზე**

ნორმატიული აქტის პროექტის მიღება არ მოახდენს გავლენას ახმეტის მუნიციპალიტეტის 2019 წლის ბიუჯეტის ხარჯვით ნაწილზე.

**გ) ნორმატიული აქტის პროექტის ავტორი და ინიციატორი**

**გ.ა)** ნორმატიული აქტის პროექტის ავტორია ახმეტის მუნიციპალიტეტის მერია